**Uutisointi ja kommentointi Orpon hallituksesta kansainvälisessä mediassa** oli laajaa eri puolilla maailmaa kesä–heinäkuussa 2023. Petteri Orpon hallituksesta uutisoitiin ulkomaiden medioissa eniten uutisia ja katsauksia 11. heinäkuuta 2023. Tässä artikkelissa mainitaan sekä ulkomailla julkaistuja aiheita kronologisesti että ulkomaiden julkaisuihin liittyviä aiheita Suomessa.

Ulkomaisen median huomiointi Suomessa
-------------------------------------

Orpon hallitus aloitti 20. kesäkuuta 2023. Ulkomaisen median kirjoittelun huomasi *Ilta-Sanomat* 5. heinäkuuta, jossa julkaistiin Emmi Julkusen, Otso Huttusen ja Heta Ylitien lehdistökatsaus ulkomailla julkaistuista artikkeleista. Sen mukaan ensiaskeleitaan ottavaa Orpon hallitusta on tylyttänyt varsinkin saksalaismedia ja siinä huomautettiin, että vuodesta 2014 lähtien Saksa on ollut Suomen tärkein kauppakumppani. Artikkelissa todettiin, että elinkeinoministeri Vilhelm Junnilan (ps) äärioikeistoyhteyksien noustua julkisuuteen useat maailman luetuimmista englanninkielisistä uutissivustoista olivat käsitelleet artikkeleissaan hallituksen kriisin hetkiä.

Pari viikkoa myöhemmin *Ilta-Sanomat* raportoi brittiläisen *The Guardianin* ja espanjalaisen *El Paisin* uutisoinneista.

Käsitykset ulkomaisen median kiinnostuksesta vaihtelivat. *Iltalehden* mukaan "Hallitus vähättelee kansainvälisen median kiinnostusta Suomessa vellovaan rasismikohuun. Kasvava kiinnostus ulkomailla osoittaa toista."

*Iltalehden* ulkomaantoimittaja Jari Himanen kirjoitti pääministeri Petteri Orpon hallituksen jäsenten kertoneen, että kansainvälinen media ei juuri kysele rasismikohusta. "Valtiovarainministeri Riikka Purra on sanonut, että asia ei kiinnosta Suomen ulkopuolella." Himasen mukaan lehtikatsaus eri maiden medioihin antaa kuitenkin eri kuvan. Hän totesi artikkelissa, että moni on ollut huolissaan Suomen kokemasta mainehaitasta. Twitterissä ulkoministeri Elina Valtonen pyrki lähettämään toisenlaista viestiä sanoen, että "maineemme on hyvä".

Hallituksen mediavastaanotto ulkomailla
---------------------------------------

### Kesäkuussa

*Euronews* julkaisi David Mac Dougallin kolumnin otsikolla "Rasismi- ja raiskausfantasiat: Suomen uuden oikeistohallituksen PR-päänsärky" 20. kesäkuuta. Suomessa 12 vuotta asunut journalisti kertoi, kuinka vaaralliseen tilanteeseen oikeiston ja äärioikeiston nousu on vienyt Suomen. Hän kuvaili kolumnissaan palautetta, "paskamyrskyä", jota hän oli viime viikkoina saanut Perussuomalaisten ja Kokoomuksen kannattajilta hallituskuvioita selostaneista jutuistaan *Euronewsissa*. Toimittaja päätteli, että pääministeri Orpon on osoitettava johtajuutta, jotta Suomi ei luisu kohti ahtaampaa sananvapautta eli "orbanisoidu".

MTV Uutiset julkaisi 6. heinäkuuta David Mac Dougallin *Euronewsissa* julkaistun kolumnin suomeksi ja haastattelun. *Journalisti* kertoi myös Mac Dougallin joutuneen verkkohäirinnän kohteeksi kirjoitettuaan jutun Vilhelm Junnilan ja Jussi Halla-ahon taustoista. Juttu julkaistiin sen jälkeen, kun uudet ministerit olivat vannoneet virkavalansa. Mac Dougallin mukaan "Suomalaisille jutussa ei ollut mitään uutta, vaan se oli suunnattu eurooppalaiselle yleisölle". Siitä huolimatta hänen sähköpostinsa ja somekanavansa täyttyivät epäasiallisista viesteistä. Mac Dougall arvioi saaneensa kahden viikon aikana yli tuhat viestiä, joista osa tosin oli myös häntä tukevia. Viesteissä häntä syytettiin esimerkiksi Kremlin tukijaksi ja "varoiteltiin", että hänet saatetaan muiluttaa rajan yli Venäjälle. Hänen kielitaitoaan haukuttiin ja epäiltiin, ettei Suomessa useita vuosia asunut Mac Dougall tunne maata. Lisäksi häneen kohdistui kaksi uhkausta, joista hän on ollut yhteydessä poliisiin.

*Le Monde* julkaisi aluekirjeenvaihtaja Anne-Francoise Hivertin jutun 22. kesäkuuta otsikolla "Suomi: hallituksen äärioikeisto kylvää eripuraa". Kirjoittajan mukaan "Erittäin kiistanalaisten Perussuomalaisten henkilöiden nimittäminen talousministerin ja eduskunnan puhemiehen avaintehtäviin on pöyristyttävää."

*Journalisti*-lehti kertoi, että Ylen Pariisin kirjeenvaihtaja Annastiina Heikkilän jaettua *Le Monden* jutun Twitterissä häntä vastaan kohdistettiin lokakampanja. Heikkilä kertoo artikkelissa: "Siitä alkoi hillitön hyökkäys henkilökohtaisesti minua vastaan. Olin shokissa, koska en osannut odottaa sitä ollenkaan." Viikkoa myöhemmin Heikkilä kirjoitti Ylelle näkökulmatekstin nyt jo eronneesta elinkeinoministeri Vilhelm Junnilasta ja siitä, miten natsisymbolien kanssa flirttailuun suhtaudutaan Ranskassa. "Sain halventavia viestejä sekä suoria ja epäsuoria uhkauksia monissa eri viestikanavissa".

*The Times of Israel* uutisoi Vilhelm Junnilan ja Jussi Halla-ahon taustoista 22. kesäkuuta otsikoiden "Suomen uusi talousministeri kuumassa vedessä menneiden Hitlerin vitsin, uusnatsisuhteiden takia". Samana päivänä Thomas Mackintosh julkaisi *BBC:n* verkkosivulla talousministeri Vilhelm Junnilan tapauksesta otsikolla "Suomen uusi talousministeri pahoittelee ääripuheenvuoroja".

*The Guardianin* Euroopan kirjeenvaihtaja Jon Henley kirjoitti 30. kesäkuuta Euroopan äärioikeiston marssista politiikan valtavirtaan. Jutussa arvioitiin äärioikeiston vaikutuksia kahdeksassa EU-maassa. Suomesta Jon Henley kirjoitti: "Äärioikeistolaisen Perussuomalaisten vaikutus Suomen uuteen nelipuoluehallitukseen – maan historian oikeistolaisimpaan – on selvä: pakolaiskiintiöiden leikkaaminen, työperäisen maahanmuuton riman nostaminen, kansalaisuuden saamisen vaikeuttaminen ja erillisten etuusjärjestelmien vakiinnuttaminen maahanmuuttajille ja vakinaisille asukkaille. Asiantuntijoiden mukaan keskustaoikeistolaisen Kokoomuksen pääministeri Petteri Orpo – jolla on 48 paikkaa parlamentissa perussuomalaisten 46:een nähden – otti tiukan linjan maahanmuuttoon saadakseen tukea kuuden miljardin euron menoleikkauksille."

### Heinäkuussa

*Süddeutsche Zeitungin* Tukholman kirjeenvaihtaja Alex Rühle otsikoi 5. heinäkuuta juttunsa Suomen hallituksesta sanalla "Kauhukabinetti" (Das Kruselkabinett). Artikkelissa mainittiin yhteyksistä uusnatsi-skeneen, vitseihin Adolf Hitleristä, rasistisiin viittauksiin ja salaliittopuheisiin. "Vaikka Suomen hallitus on ollut virassa vasta kaksi viikkoa, mutta jo nyt on selvää: se on kuilu."

*Süddeutsche Zeitungissa* kerrottiin 6. heinäkuuta Wille Rydmanista poliitikkona ja henkilönä. Neljän palstan juttu on otsikoitu "Seuraava oikeistopopulisti". Kriittisessä jutussa oli yhteenveto Rydman-aiheisista jutuista Suomen valtamediassa. Hänen nimittämistään ministeriksi pidettiin tekstissä perussuomalaisten provokaationa Orpoa ja Kokoomusta vastaan. Siinä mainittiin myös vertaus keskisormen näyttämiseen.

*Süddeutsche Zeitung* kirjoitti 11. heinäkuuta: "Skandaali Suomen valtiovarainministerin ja pääministerin sijaisen Riikka Purran ympärillä: hän julkaisi rasistisia ja väkivaltaisia kommentteja Internetiin." Artikkelin mukaan Suomen hallituksessa istuvien "oikeistosuomalaisten", oikeistopopulistisen Perussuomalaisten menneisyys on tällä hetkellä kuin pimeä viemäri, josta uutta, vanhaa roskaa roiskuu lähes päivittäin. Ensimmäinen talousministeri Vilhelm Junnila joutui eroamaan vain kymmenen päivän virkakautensa jälkeen yhteyksistään Suomen uusnatsiskeneen, rasististen vihjailujen ja "ilmastoabortteja" koskevan vetoomuksen. Seuraavina päivinä kävi ilmi, että useat "tosi suomalaisten" ministerit näyttävät olevan kiinni äärioikeistolaissalaliitossa ja valehtelevat "suuresta vaihdosta" tai ainakin viittaavat siihen useaan otteeseen Internetissä.

*BBC* julkaisi 11. heinäkuuta aiheesta otsikolla "Äärioikeistolainen Suomen johtaja Riikka Purra pahoittelee rasististen viestien kohua". Artikkelin mukaan Suomen äärioikeistolainen valtiovarainministeri Riikka Purra on pyytänyt anteeksi 15 vuotta sitten julkaisemiaan rasistisia kommentteja, jotka olivat juuri tulleet julkisuuteen. Hän kuvaili viestejä "tyhmiksi" ja sanoi olevansa pahoillaan niiden aiheuttamasta vahingosta ja kaunasta. "Purran Perussuomalaiset saivat korkean profiilin hallituspaikat konservatiivipääministeri Petteri Orpon uudessa hallituksessa. Mutta vain kolmessa viikossa se on täynnä syytöksiä. Se ei ole hyvä ulkoasu hallitukselle, joka on hädin tuskin päässyt virkaan, eikä pääministerille, jonka on määrä toivottaa Yhdysvaltain presidentti Joe Biden tervetulleeksi Helsinkiin torstaina. Presidentti Sauli Niinistö, joka osallistui Naton huippukokoukseen Liettuassa, ehdotti, että uuden hallituksen olisi viisasta ´omaksua selkeä rasismin nollatoleranssi´, joka on pian tulossa.

*El País* otsikoi 11. heinäkuuta: "Suomen hallitus on uuden skandaalin edessä varapääministerin rasistisista kommenteista." Artikkelissa todetaan, että Suomen hallitus on uuden kiistan edessä, kun raportit osoittavat, että varapääministeri, valtiovarainministeri ja äärioikeistolaisen Perussuomalaisten johtaja Riikka Purra on 15 vuotta sitten internetissä julkaistujen väkivaltaisten ja rasististen kommenttien kirjoittaja." Lehden muikaan äärioikeisto on saanut Suomessa enemmän valtaa kuin koskaan aikaisemmin liittymällä hallitukseen, johon se on asettanut seitsemän hallituksen 18 ministeristä.

Espanjalainen ilmaisjakelulehti *20minutos* otsikoi 11. heinäkuuta otsikolla "Kriisi Suomessa valtiovarainministerin rasistisista kommenteista: ´Joku haluaa lyödä kerjäläisiä?´" Artikkelin mukaan Suomen hallitus oli uuden kriisin edessä, kun kävi ilmi, että nykyinen valtiovarainministeri ja äärioikeistolaisen Perussuomalaisten johtaja Riikka Purra oli julkaissut 15 vuotta sitten sarjan väkivaltaisia ​​ja rasistisia kommentteja blogissaan. Kommentit julkaistiin vuonna 2008 entisen äärioikeistolaisen johtajan ja eduskunnan nykyisen puheenjohtajan Jussi Halla-ahon blogissa, joka tuomittiin vuonna 2012 uskonnonrauhan vastaisesta rikoksesta siinä julkaistuista islaminvastaisista näkemyksistä.

*Politico* lehden Charles Duxbury otsikoi 11. heinäkuuta: "Äärioikeiston rasismiskandaalit ravistelevat Suomea ja painostavat uutta pääministeriä". Kirjoittaja haastatteli valtiotieteilijä Teivo Teivaista Helsingin yliopistosta, joka pohti, missä määrin jotkut sosiaalisen median paljastuksista ovat tulleet yllätyksinä Orpolle ja Kokoomukselle. "Ottivatko he tämän huomioon heti alussa ja tekivätkö he nimenomaisen päätöksen mykistää arvonsa tarvittavien uudistusten saavuttamiseksi, vai ovatko he nyt niin aidosti yllättyneitä kuin joskus väittävät?" Teivainen kysyi. *Politicon* mukaan Orpo sanoi maanantaina, että Purra oli "etääntynyt väkivallasta".

*Politicon* otsikoi 11. heinäkuuta: "Suomen varapääministeriä arvosteltu rasistisista huomautuksista vanhassa blogissa". Purran kerrottiin kirjoittaneen Twitterissä: "Olen ilmaissut itseäni tavoilla, joita en hyväksyisi tänään", mutta hän ei kiistänyt antaneensa rasistisia kommentteja. Omassa blogissaan Purra ei kuitenkaan osoittanut merkkejä asemansa harkitsemisesta Suomen hallituksessa. "Minulle ei tulisi mieleen alkaa erota tai katua sitä, mitä tein ja sanoin vuosia ja vuosikymmeniä sitten", hän sanoi.

Italialaisen *La Repubblican* toimittaja Daniele Castellani Perelli otsikoi 11. heinäkuuta: "Syljemme kohti kerjäläisiä": vanhat rasistiset lauseet nolostuttavat suomalaisen äärioikeiston johtajaa Riikka Purraa, Melonin liittolaista". Ne "neekerit, jotka myyvät väärennettyjä Vuittoneja Ramblasilla", "Haluaako joku mennä sylkemään kerjäläisten päälle ja hakkaamaan mustia lapsia Helsingissä?" Tai: "Jos he antaisivat minulle aseen, lähiöjunassa tulisi ruumiita." Sanat netissä kirjoittanut henkilö myönsi olleensa tuolloin "täynnä ja puhdasta vihaa".

*The Huffington Post* uutisoi aiheesta 11. heinäkuuta otsikolla "Suomalainen äärioikeistolainen johtaja joutui pyytämään anteeksi toisen rasistisen skandaalin jälkeen". Artikkelin mukaan eurooppaministeri Anders Adlercreutz kirjoitti: "Tällaisia ​​kirjoituksia ei voi hyväksyä kukaan missään puolueessa." Ja Suomen presidentti Sauli Niinistö puolestaan ​​kehotti Naton Vilnan huippukokouksen jälkeen hallitusta "ottamaan selkeän nollatoleranssin kannan rasismia vastaan".

David Mac Dougall otsikoi *Euronewsissa* 11. heinäkuuta "Rasismi ja väkivalta: Suomen hallitusta vaivaa uusi skandaali Bidenin vierailun aattona". Artikkeli julkaistiin myös saksaksi, espanjaksi, portugaliksi ja italiaksi. Artikkelin mukaan hallituksen poliittiset vastustajat ovat pikaisesti tuominneet Riikka Purran blogikirjoituksen kommentit. "Valtiovarainministeri Riikka Purralla ei ole vain rasistista, vaan myös väkivaltaista sisältöä samalla alustalla. Ei katumusta, ei eroa", kommentoi Maria Ohisalo, entinen Vihreiden puoluejohtaja ja edellisen hallituksen sisäministeri. Hän myös heitti pääministeri Orpon omat sanat takaisin hänelle, kun tämä sanoi että ministereille, jotka flirttailevat ääriliikkeiden, natsien tai antisemitismin kanssa, täytyy olla "nollatoleranssi". Vihreiden europarlamentaarikko Ville Niinistö kirjoitti, että "toistuva rasistinen politiikka ja kielenkäyttö kertoo paljon ihmisen arvomaailmasta" ja että "Riikan ajattelu ei sovi Suomen valtiovarainministerille." Kritiikkiä on tullut myös Orpon oman Kokoomuksen sisältä, kun Helsingin kaupunginvaltuutettu Otto Meri kirjoitti, että Riikan vanhat blogikirjoitukset ovat "erittäin järkyttäviä". "Väkivallan jumaloiminen ei ole terveellistä. Ja pidän n-sanan käyttöä paitsi sopimattomana myös rasistisena."

Saudi-Arabiassa ilmestyvä englanninkielinen *Saudi Gazette* uutisoi 11. heinäkuuta Purran kommenttien lisäksi myös hänen puoluetoveriaan Vilhelm Junnilaa, joka joutui kesäkuun lopussa eroamaan talousministerin tehtävästä, koska hän viittasi Hitleriin äärioikeiston tapahtumassa vuonna 2019 ja viittauksista abortteihin Afrikassa. "Viime viikolla Purran kanssa samassa puolueessa oleva sisäministeri Mari Rantanen teki selväksi, ettei hän hyväksy salaliittoteorioita, kun tiedotusvälineiden mukaan hän uskoi, että suomalaiset korvataan muilla roduilla."

Virolainen *Postimees* otsikoi 11. heinäkuuta: "N-sana lentää: Perusssuomalaisten johtaja joutui rasismiskandaaliin blogikirjoitustensa takia". Artikkelin mukaan Perussuomalaisten puheenjohtaja ja Suomen valtiovarainministeri Riikka Purra on joutunut kritiikin kohteeksi vuodelta 2008 peräisin olevista blogikirjoituksista, joissa uhkaillaan väkivallalla ja käytetään rasistisia loukkauksia.

Puolalainen *wyborcza.pl* otsiko 11. heinäkuuta: "Uusi skandaali Suomen oikeistohallituksessa. ’Kuka haluaa sylkeä kerjäläisten päälle ja lyödä mustia lapsia Helsingissä?’" Artikkelissa todetaan, että Riikka Purrasta tuli valtiovarainministeri huhtikuun vaalien jälkeen, jossa hänen kansallinen puolueensa sijoittui toiseksi. Hänen kirjoituksistaan Halla-ahon blogiin vuonna 2008 todetaan: "Kommentit, joista suurin osa on vuodelta 2008, ovat avoimesti rasistisia, muukalaisvihamielisiä ja väkivaltaisia. ´Riikka´ pilkkasi muslimeja, käytti ei-valkoisia halveksivaa suomenkielistä sanaa ja julisti valmiutta murhata maahanmuuttajia."

*Dagens Nyheter* otsikoi 11. heinäkuuta: "Suomen uusi valtiovarainministeri joutuu pyytämään anteeksi rasistisia viestejä". Uusi talousministeri yhdistetään voimakkaisiin rasistisiin viesteihin vuodelta 2008 ja on nyt pakoitettu pyytämään anteeksi rasistisia kommenttejaan. 

*The New York Times* otsikoi 12. heinäkuuta: "Suomalainen oikeistopuolueen johtaja pyytää anteeksi rasististen viestien esiintulon jälkeen". Jutussa mainitaan myös Sanna Marinin reagoinnista: "Mikään, mitä puolueesta on tullut esiin viime viikkoina, ei ole ollut uutta tai yllättävää".

*The Washington Post* raportoi 12. heinäkuuta otsikolla "Suomen uusi valtiovarainministeri pahoittelee rasistisia kommentteja vuoden 2008 blogikirjoituksessaan". Lehti kertoi, että nationalistista Perussuomalaisten puoluetta johtava Riikka Purra oli toinen ryhmänsä jäsen, joka on joutunut loukkaavien kommenttien kohteeksi sen jälkeen, kun hallitus muodostettiin kuukausi sitten.

Turkkilainen *Haber7com* uutisoi Riikka Purran "turkkilaisista apinoista" 12. heinäkuuta. Artikkelissa kerrotaan Suomen äärioikeistolaisesta valtiovarainministeristä Riikka Purrasta, joka on pyytänyt anteeksi rasistisia viestejään. Hän kirjoitti vuonna 2008 blogiviestissään junassa tapaamastaan nuorten maahanmuuttajien ryhmästä: "Jos he antaisivat minulle aseen, junassa olisi ruumiita". Toisessa artikkelissa hän kohdistaa somali- ja turkkilaisiin maahanmuuttajiin ja käyttää termiä "turkkilaiset apinat".

*Frankfurter Allgemeine Zeitungin* Pohjois-Saksan ja Pohjoismaiden kirjeenvaihtaja Julian Staib otsikoi juttunsa 12. heinäkuuta: "Rasistisia huomautuksia vai ’eräänlaista sisäpiirihuumoria´?" Artikkelissa mainitaan, että myös uutta perussuomalaisten sisäministeriä Mari Rantasta ​​on syytetty, kun hän monien muiden puolueensa jäsenten tavoin oli toistuvasti käyttänyt maahanmuuton yhteydessä äärioikeistolaista taistelutermiä "väestönvaihto". Tutkijoiden näkökulmasta tällaiset asenteet ovat puolueessa valtavirtaa. Toimittaja kirjoitti, että "Niin kauan kuin näin on, suomalaisten tiedotusvälineiden mukaan mikään rasismin vastainen selitys ei auta."

*The Guardianin* ulkomaantoimituksen Eurooppa-sivujen esimies Jon Henley raportoi 12. heinäkuuta Purran kirjoituksista Scriptassa, maanantaisesta ilmoituksesta, ettei kadu niitä ja anteeksipyynnöstä. Henley kirjoitti artikkelissa, että Suomen uusi oikeistohallitus on syöksynyt uusiin kiistoihin, kun on havaittu rasistisia ja joskus väkivaltaisia ​​blogikirjoituksia, jotka ilmeisesti on kirjoittanut äärioikeistopuolueen johtaja ja valtiovarainministeri Riikka Purra.

*The Telegraph* otsikoi Eurooppa-toimittajan James Crispin artikkelissa 12. heinäkuuta: "Suomen ministeri pahoittelee ’Haluaisin ampua siirtolaisia’ -kommenttia". Crispin mukaan Riikka Purra, maansa pääministerin sijainen myöntää kirjoittaneensa loukkaavia blogikirjoituksia, joihin sisältyi huomautus "turkkilaiset apinat"

*Süddeutsche Zeitung* Saksan suurimman uutistoimiston dpan artikkelissa kerrottiin 14. heinäkuuta Suomen hallituskohuista, sekä Suomen "konservatiivisen" pääministeri Petteri Orpon vierailusta Berliinissä liittokansleri Olaf Scholzin luona. Keskustelun jälkeen Scholz korosti, että Orpo oli etääntynyt rasismista: "Hän vakuutti minulle, että hänen johtamansa hallitus tulee jatkamaan sellaista politiikkaa, jona me sen Suomessa tunnemme. Hän sanoi myös erittäin selvästi, että rasismi ei tule kysymykseen."

*Finanzen.net* julkaisi Reutersin jutun Orpon vierailusta Berliinissä 14. heinäkuuta: "Suomea yhdessä oikeistopopulistisen Perussuomalaisten kanssa hallitseva pääministeri korosti useaan otteeseen Berliinissä, että hänen hallituksensa on selvästi rasismia vastaan ja edustaa samoja arvoja kuin Saksa. "Suomen hallitus on lännen liberaalien, demokraattisten arvojen puolesta", Orpo painotti. Scholz kertoi puhuneensa Orpon kanssa asiasta.

Maxi Beigang uutisoi *Der Tagesspiegelissä* 14. heinäkuuta pääministeri Orpon Berliinin vierailusta ja otsikoi "Petteri Orpon flirttailusta oikeiston kanssa". Beigang kommentoi, että Petteri Orpo herättää huomiota erityisesti sisäpoliittisten myrskyjen keskellä, sillä hän tuntuu kuuntelevan, eikä katso syrjään. Vaikka hän tuomitsee "kaikki rasismin muodot", hän ei kuitenkaan ota etäisyyttä hallitustoveriinsa. Muutoin hänen olisi todennäköisesti myönnettävä, että flirttailu oikeistolaisten kanssa hallituksessa saattoi olla virhe – ja että nousu ammattipoliitikosta Suomen pääministeriksi saattaa olla lyhytaikainen.

*Der Spiegel* otsikoi 14. heinäkuuta: "Suomen hallitus on pulassa rasismikeskustelun vuoksi". Lehti uutisoi, että vain muutama viikko virkaan astumisensa jälkeen Suomen uusi oikeistokonservatiivinen hallitus on joutunut paineen alle vallassa olevien oikeistopopulistien rasismia koskevasta keskustelusta. Sosialidemokraattien oppositio kehotti perjantaina eduskunnan puhemies Jussi Halla-ahoa kutsumaan eduskunnan pois kesätauolta. Syynä tähän on kiista valtiovarainministeri ja varapääministeri Riikka Purran ympärillä.

Verkkolehti *Nordisch Info* kertoi 14. heinäkuuta, että hallituksen vaihdoksen jälkeen Suomen valtion ylläpitämä rasismin vastainen verkkosivusto suljettiin. Artikkelissa kerrottiin, että nykyinen oikeusministeri Leena Meri on kritisoinut oikeusministeriön kampanjaa *Suomen Uutiset* -lehden artikkelissa. Hänen mukaansa kampanjalla pyritään tuhlaamaan veronmaksajien rahoja ja sitomaan henkilöresursseja. "Kampanja jopa määrittelee, mitä ´vihapuhe´ on, vaikka sitä ei ole määritelty laissa. Ja tietysti vihapuhe määritellään niin, että maahanmuuttovastainen puhe ymmärretään vihapuheeksi", Meri kertoi *Suomen Uutisille*.

*Expressen* otsikoi 16. heinäkuuta: "Riikka Purra halusi ’sylkeä kerjäläisiin’ – 100 000 vaati eroa." Lehti uutisoi, että Suomen oppositio vaatii luottamuslauseäänestystä adressissa, johon on kerätty 100 000 allekirjoitusta Riikka Purran erottamiseksi. Syynä on se, että perussuomalaisten johtaja, joka on myös valtiovarainministeri, on kirjoittanut julkisuuteen useita rasistisia ja väkivaltaa tukevia tekstejä.

Alex Rühle otsikoi *Süddeutsche Zeitungissa 17. heinäkuuta*: "Valtiovarainministerin vihatekstit ovat jälleen nousseet esille". Hänen mukaansa Suomen hallituskriisi pitää maata niin jännityksessä, että eräs brittitoimittajakaveri vitsaili äskettäin harkitsevansa liveblogin perustamista, kun tilanne kärjistyy niin dramaattisesti. Rühlen mukaan pallo on nyt Orpon käsissä. Hän vieraili Berliinissä ja korosti siellä, että "Suomen hallituksessa ei ole äärioikeistopuoluetta" ja että Perussuomalaiset ovat "muuttuneet" parempaan vuodesta 2017. Hänen oleskelunsa aikana tuli ilmi uusi Riikka Purran vihapuhe. Orpo haluaa korostaa, että aiemmin syytetyt tekstit ovat vuodelta 2008. Nämä olivat vuodelta 2019, ja Purra kuvasi niissä verhottuja musliminaisia ​​"mustiksi säkeiksi". Nettivetoomuksessa, jossa häntä kehotetaan eroamaan, on 100 000 allekirjoitusta, mikä on paljon viiden miljoonan asukkaan maassa. *Helsingin Sanomien* mukaan monet somalit eivät enää uskalla lähteä kaduille Purran tekstien uudelleenjulkaisun jälkeen.

### Orpon haastattelu *Frankfurter Allgemeine Zeitungissa*

*Frankfurter Allgemeine Zeitungissa* julkaistussa haastattelussa 15. heinäkuuta Petteri Orpoa haastatteli Julian Staib otsikolla "Oikeistopopulistien on annettava ottaa vastuu". Haastattelijan mukaan Suomen uusi hallitus kompuroi kriisistä toiseen koalitiokumppaninsa, oikeistopopulistisen perussuomalaisten äärioikeistolaisen ja rasistisen väärinkäytösten vuoksi. Kysyjän mukaan asia koski vähemmistöjen halventamista ja väkivallan vaatimista. Haastattelija kysyi, että kun aiemmin Suomi on nähty monessa suhteessa esikuvana ulkomailla, onko tämä maine nyt ohi? 

Orpo kiisti väitteet ja vakuutti, että perussuomalaiset ovat sitoutuneet maltilliseen hallitusohjelmaan. Hän korosti Suomen kannattavan edelleen Eurooppaa, Natoa ja euroa. Orpo painotti myös taistelevansa ilmastonmuutosta vastaan ja puolustavansa ihmisoikeuksia, sekä kunnioittavansa kansainvälistä oikeutta. Hän tuomitsi selkeästi ääriajattelun ja rasistisen toiminnan, ja vakuutti koko hallituksen tuomitsevan sen.

Haastattelija jatkoi kysymyksillä ulkoministeriön pyynnöstä Orpolle pyytää anteeksi ulkomailla tapahtuneista kommentointeihin liittyvistä skandaaleista, erityisesti valtiovarainministeri Riikka Purran aiemmin esittämistä rasistisista ja väkivaltafantasioita sisältävistä kommenteista. Orpo vastasi toivovansa, ettei hänen tarvitsisi pyytää anteeksi, kun matkustaa muihin maihin.

Haastattelija mainitsi, että Purran kommentit olivat aiheuttaneet eron elinkeinoministerille*selvennä* ja että Purra oli pyytänyt anteeksi vasta myöhään tapahtuneiden paljastusten jälkeen. Orpo tuomitsi tällaisen käytöksen ja sanoi, että tällaista huumoria ei voi hyväksyä hallituksen ministeriltä.

Haastattelija jatkoi kysymällä Orpolta perussuomalaisten muutoksesta, kun Orpo oli aiemmin sanonut, että yhteinen kokoonpano perussuomalaisten kanssa ei ollut mahdollinen heidän erilaisten arvojensa vuoksi. Orpo vastasi, että nyt tilanne on päinvastainen, koska perussuomalaiset ovat muuttuneet. Kun politiikan tutkijat ovat maininneet, että äärioikeistolaiset ja rasistiset lausunnot ovat edelleen valtavirtaa perussuomalaisissa, Orpo sanoi, että heidän menneisyytensä on puolueen suurin ongelma, ja jos he eivät toimi hallitusohjelman mukaisesti, heidän toimintaansa ei hyväksytä.

Orpo vieritti vastuuta hallituskokoonpanosta sosiaalidemokraateille, ja sanoi että hänellä oli vaalien jälkeen vähän vaihtoehtoja, koska sosiaalidemokraatit kieltäytyivät hallitusyhteistyöstä.

Haastattelussa Orpo myös korosti, että hallituksen jäsenten on käyttäydyttävä hallituksen arvojen mukaisesti, ja heidän käytöksensä on oltava sopusoinnussa näiden arvojen kanssa.

Kommentit ulkomaiden mediavastaanotosta
---------------------------------------

Elinkeinoministeri Wille Rydman sanoi Ylen A-Studiossa 17. heinäkuuta, että määrätyt tahot levittävät kansainväliseen mediaan vääriä väitteitä Suomesta. Esimerkkinä lehdestä, jossa on ollut erikoisia väitteitä Rydman mainitsi *Süddeutsche Zeitungin*.

*Helsingin Sanomat* kysyi *Süddeutsche Zeitungin* toimittajalta Alex Rühlelta asiaa. Rühle sanoi, että kukaan ei ole koskaan yrittänyt vaikuttaa häneen Suomesta. Hän sanoi lukeneensa Riikka Purrasta *Helsingin Sanomista* ja lukevansa säännöllisesti myös *Iltalehteä*, *Hufvudstadsbladetia* sekä Ylen sivuja. Rühle kertoi taustoittavansa juttunsa ja käyttää lähteinään tutkijoita, poliitikkoja, politiikan tutkijoita, toimittajia ja "tavallisia suomalaisia".

Tutkimusprofessori Martin Scheinin totesi, että Rydman näyttää esittäneen salaliittoteorian, jonka mukaan "erinäiset professorit" levittäisivät virheellistä ja Suomea vahingoittavaa tietoa ulkomaisille medioille. Hän vaati Twitterissä Rydmanilta anteeksipyyntöä.

Lähteet
-------

1. ↑  Näin Suomen "hallitusfiasko" on noussut otsikoihin maailmalla *Ilta-Sanomat*.  5.7.2023. Viitattu 21.7.2023.
2. ↑  Hanna Freyborg: Näin maailmalla uutisoitiin Suomen hallitusohjelmasta: "Kaikkien aikojen oikeistolaisin hallitus" *Ilta-Sanomat*.  17.6.2023. Viitattu 28.7.2023.
3. ↑  Süddeutsche Zeitung jatkaa uutisointia Purrasta ja hallituksesta *www.iltalehti.fi*. Viitattu 28.7.2023.
4. ↑  Analyysi: Orpon hallitus väittää, ettei rasismikohu kiinnosta ulkomailla – Lehtikierros kertoo toista *www.iltalehti.fi*. Viitattu 28.7.2023.
5. ↑  Racism and rape fantasies: A PR headache for Finland's new government *euronews*.  20.6.2023. Viitattu 21.7.2023. (englanniksi)
6. ↑  David Mac Dougallin kolumni: Onko Suomi unissakävelemässä "orbanisaatioon"? *mtvuutiset.fi*.  6.7.2023. Viitattu 22.7.2023.
7. ↑  Marja Honkonen: Ranskalaislehden jutun jakaminen käynnisti vihakampanjan, ministerin taustoista kirjoittanutta peloteltiin muilutuksella *Journalisti*.  6.7.2023. Viitattu 21.7.2023. (englanniksi)
8. ↑  Finlande : l’extrême droite au gouvernement sème la zizanie *Le Monde.fr*.  22.6.2023. Viitattu 21.7.2023. (ranskaksi)
9. ↑  Marja Honkonen: Ranskalaislehden jutun jakaminen käynnisti vihakampanjan, ministerin taustoista kirjoittanutta peloteltiin muilutuksella *Journalisti*.  6.7.2023. Viitattu 21.7.2023. (englanniksi)
10. ↑  ToI Staff: Finland’s new economy minister in hot water for past Hitler joke, neo-Nazi ties *www.timesofisrael.com*. Viitattu 21.7.2023. (englanniksi)
11. ↑  New Finnish minister sorry for extremist remarks *BBC News*.  22.6.2023. Viitattu 21.7.2023. (englanniksi)
12. ↑  Jon Henley, Jon Henley Europe correspondent: How Europe’s far right is marching steadily into the mainstream *The Guardian*.  30.6.2023. Viitattu 21.7.2023. (englanniksi)
13. ↑  Alex Rühle: Das Gruselkabinett: Finnlands neue rechte Regierung *Süddeutsche.de*.  4.7.2023. Viitattu 21.7.2023. (saksaksi)
14. ↑  Alex Rühle: Finnland: Der nächste rechtspopulistische Minister *Süddeutsche.de*.  6.7.2023. Viitattu 21.7.2023. (saksaksi)
15. ↑  Alex Rühle: Extreme Rechte in Finnlands Regierung: Finanzministerin sorgt für Aufsehen *Süddeutsche.de*.  11.7.2023. Viitattu 21.7.2023. (saksaksi)
16. ↑  Far-right Finnish leader Riikka Purra sorry in racist posts uproar *BBC News*.  11.7.2023. Viitattu 21.7.2023. (englanniksi)
17. ↑  EFE: El Gobierno finlandés se enfrenta a un nuevo escándalo por los comentarios racistas atribuidos a la vice primera ministra *El País*.  11.7.2023. Viitattu 21.7.2023. (espanjaksi)
18. ↑  20minutos: Crisis en Finlandia por comentarios racistas de la ministra de Finanzas: "¿Alguien se apunta a pegar a mendigos?" *www.20minutos.es - Últimas Noticias*.  11.7.2023. Viitattu 21.7.2023. (espanjaksi)
19. ↑  Far-right racism scandals rock Finland, pressure new PM *POLITICO*.  11.7.2023. Viitattu 21.7.2023. (englanniksi)
20. ↑  Finnish deputy PM under fire for racist remarks in old blog *POLITICO*.  11.7.2023. Viitattu 21.7.2023. (englanniksi)
21. ↑  "Faccio una strage", "Sputiamo sui mendicanti": le vecchie frasi razziste che imbarazzano la leader dell’estrema destra finlandese Riikka Purra, alleata di Meloni *la Repubblica*.  11.7.2023. Viitattu 21.7.2023. (italiaksi)
22. ↑  En Finlande, la cheffe de l’extrême droite contrainte de s’excuser après un nouveau scandale raciste *Le HuffPost*.  11.7.2023. Viitattu 21.7.2023. (ranskaksi)
23. ↑  Racism and violence: Finland's government plagued by new scandal *euronews*.  11.7.2023. Viitattu 21.7.2023. (englanniksi)
24. ↑  Far-right Finnish leader Riikka Purra sorry in racist posts uproar *Saudigazette*.  11.7.2023. Viitattu 21.7.2023. (englanniksi)
25. ↑  N-SÕNU LENDAB ⟩ Põlissoomlaste juht sattus blogipostituste tõttu rassismiskandaali *Põhjala*.  11.7.2023. Viitattu 21.7.2023. (viroksi)
26. ↑  Wyborcza.pl *wyborcza.pl*. Viitattu 21.7.2023.
27. ↑  Finlands nya finansminister tvingas be om ursäkt för rasistiska inlägg *DN.SE*.  11.7.2023. Viitattu 21.7.2023. (ruotsiksi)
28. ↑  Johanna Lemola, Aaron Boxerman: Finnish Right-Wing Party Leader Apologizes After Racist Posts Surface *The New York Times*.  11.7.2023. Viitattu 21.7.2023. (englanniksi)
29. ↑  Finland's new finance minister apologizes for racist comments in 2008 blog post *Washington Post*.  12.7.2023. Viitattu 21.7.2023. (englanniksi)
30. ↑  Haber7: "Türk maymunlar" diyen Riikka Purra, özür diledi *Haber7*. Viitattu 21.7.2023. (turkiksi)
31. ↑  Julian Staib, Hamburg: Finnland: Rassismus-Vorwürfe gegen Ministerin Riikka Purra *FAZ.NET*.  12.7.2023. Viitattu 22.7.2023. (saksaksi)
32. ↑  Jon Henley, Jon Henley Europe editor: Finnish far-right finance minister accused of racist online comments *The Guardian*.  11.7.2023. Viitattu 21.7.2023. (englanniksi)
33. ↑  James Crisp: Finnish minister apologises for ‘I’d like to shoot migrants’ comment *The Telegraph*.  12.7.2023. Viitattu 21.7.2023. (englanniksi)
34. ↑  Süddeutsche Zeitung: Rassismusdebatte: Finnische Regierung in Bedrängnis *Süddeutsche.de*.  14.7.2023. Viitattu 21.7.2023. (saksaksi)
35. ↑  Scholz erwartet Ende des AfD-Höhenfluges spätestens 2025 *Fonanzen.net*.  14.7.2023.  Arkistoitu 21.7.2023. Viitattu 21.7.2023.
36. ↑  Finnlands Ministerpräsident zu Besuch in Berlin: Petteri Orpos Flirt mit den Rechten *Der Tagesspiegel Online*. Viitattu 21.7.2023. (saksaksi)
37. ↑  Kein Monat nach Amtsantritt: Finnische Regierung wegen Rassismusdebatte in Bedrängnis *Der Spiegel*.  14.7.2023. Viitattu 21.7.2023. (saksaksi)
38. ↑  Alwin Pipper: Nach Regierungswechsel: Finnlands staatliche Antirassismus-Website offline genommen *Nordisch.info*.  14.7.2023. Viitattu 21.7.2023. (saksaksi)
39. ↑  Ville "spotta på tiggare" – 100 000 kräver avgång *www.expressen.se*.  16.7.2023. Viitattu 21.7.2023. (ruotsiksi)
40. ↑  Alex Rühle: Finnland: Erneut Hetztexte von Finanzministerin Purra aufgetaucht *Süddeutsche.de*.  17.7.2023. Viitattu 21.7.2023. (saksaksi)
41. ↑  Süddeutsche Zeitung jatkaa uutisointia Purrasta ja hallituksesta *www.iltalehti.fi*. Viitattu 21.7.2023.
42. ↑  Julian Staib, Berlin: Finnland: Petteri Orpo im Interview über Rechtspopulisten *FAZ.NET*.  15.7.2023. Viitattu 21.7.2023. (saksaksi)
43. 1 2  Media | Ministeri Rydman kritisoi nimeltä saksalaismediaa, HS otti yhteyttä jutut kirjoittaneeseen toimittajaan *Helsingin Sanomat*.  18.7.2023. Viitattu 21.7.2023.